Lav et referat af nedenstående tekst:

Tekst:
Nordjyllands Politi efterlyste fredag en 43-årig mand, som torsdag aften havde forladt sin bopæl i nedtrykt sindstilstand. Cirka en time efter, at efterlysningen var sendt ud, blev manden fundet i god behold. Det oplyser Nordjyllands Politi på Twitter. - Tak for hjælpen, skriver politiet på Twitter. Den savnede mand forlod formentlig sit hjem torsdag aften, og han var sidst i kontakt med sine nærmeste pårørende omkring klokken 20.30. Sagen blev fredag morgen anmeldt til Nordjyllands Politi, som satte gang i en eftersøgning. Politiet søgte særligt ved Frederikshavn Havn. Der blev sendt en indsatsleder til stedet for at koordinere politiets indsats. Hundepatruljer afsøgte området, og politiet satte også en drone i luften i forbindelse med eftersøgningen.

Referat:
En 43-årig mand, som fredag var efterlyst, er fundet i god behold.